ai4bharat/Pralekha huggingface dataset:
மனித வள மேம்பாட்டு அமைச்சகம்
கடந்த 5 ஆண்டுகளில் நாட்டில் பல்கலைக்கழகங்கள் மற்றும் கல்லூரிகளின் எண்ணிக்கை குறிப்பிடத்தக்க அளவில் அதிகரிப்பு
மத்திய மனித வள மேம்பாட்டுத் துறை, உயர்கல்வி குறித்து அகில இந்திய அளவில் ஆண்டுதோறும் மேற்கொள்ளப்படும் ஆன்லைன் ஆய்வில் கடந்த 5 ஆண்டுகளில் நாட்டில் பல்கலைக்கழகங்கள் மற்றும் கல்லூரிகளின் எண்ணிக்கை குறிப்பிடத்தக்க அளவுக்கு அதிகரித்துள்ளது தெரிய வந்திருக்கிறது.
தனியார் கல்லூரிகள் மற்றும் அரசு கல்லூரிகளின் எண்ணிக்கை இந்த 5 ஆண்டுக் காலத்தில் கணிசமாக உயர்ந்துள்ளதை ஆய்வில் குறிப்பிட்டுள்ள பட்டியல் மூலம் தெரிந்துக் கொள்ளலாம்.
மாநிலங்களவையில் மத்திய மனித வள மேம்பாட்டுத்துறை இணையமைச்சர் டாக்டர் சத்திய பால் சிங் எழுத்து மூலம் அளித்த பதிலில் இதனை தெரிவித்துள்ளார்.
கூடுதல் விவரங்களுக்கு www.pib.nic.in என்ற இணைய தளத்தைக் காணவும்.
(Visitor Counter : 99
நிதி அமைச்சகம்
வேலைவாய்ப்பு இயக்கத்தில் பங்கேற்றது சிபிடிடி
பிரதமர் திரு நரேந்திர மோடி, 'ரோஸ்கர் மேளா' என்ற மெகா ஆட்சேர்ப்பு இயக்கத்தை காணொலி மூலம் இன்று தொடங்கி வைத்தார். இந்த ஆட்சேர்ப்பு இயக்கத்தின் போது, 10 லட்சம் பணியாளர்கள் பணியமர்த்தப்படுவார்கள் என எதிர்பார்க்கப்படுகிறது. இந்த இயக்கத்தின் முதல் தவணையாக, அரசின் பல்வேறு துறைகள் மற்றும் அமைச்சகங்களில் நாடு முழுவதிலுமிருந்து தேர்ந்தெடுக்கப்பட்ட 75,000-க்கும் மேற்பட்டவர்களுக்கு புதிய பணிகளுக்கான நியமனக் கடிதங்கள் வழங்கப்பட்டன.
இந்த நியமனம் பெற்றவர்களுக்கு பிரதமர் வாழ்த்துக் கூறினார். புதிய நியமனம் பெற்ற அனைவரும் விழாவில் பங்கேற்றனர். இந்தியா முழுவதும் 50 இடங்களில் இது தொடர்பான விழாக்கள் நடைபெற்றன.
மத்திய நிதி மற்றும் பெருநிறுவன விவகாரங்கள் துறை அமைச்சர் திருமதி. நிர்மலா சீதாராமன் சென்னையில் நடைபெற்ற விழாவுக்கு தலைமை வகித்தார். சென்னை மண்டலத்தில் மொத்தம் 57 பேர் வருமான வரித்துறையால் நியமிக்கப்பட்டுள்ளனர். இவர்களில் 20 பேர் நேரில் வந்து நியமனக் கடிதங்களைப் பெற்றுக் கொண்டனர். விழாவில் நேரில் கலந்து கொண்ட 3 பேருக்கு நியமனக் கடிதங்களை நிதியமைச்சர் வழங்கினார்.
பல்வேறு துறைகளில் காலியாக உள்ள பணியிடங்களை நிரப்புவதற்கு அனைத்து அமைச்சகங்கள் மற்றும் துறைகளுக்கு அரசு தீவிர ஆட்சேர்ப்பு இயக்கத்தின் ஒரு பகுதியாக, 2022 அக்டோபர் 22 அன்று புதிதாக நியமிக்கப்பட்ட வருமான வரி ஆய்வாளர்கள் மற்றும் வரி உதவியாளர்களுக்கு 1093 பணி நியமனக் கடிதங்களை வருமான வரித் துறை வழங்கியுள்ளது.
குடியரசுத் தலைவர் செயலகம்
குடியரசுத்தலைவர் ஹத்பத்ராவில் உள்ள பிரம்ம குமாரிகள் மையத்தில் போதையில்லா ஒடிசா பிரச்சாரத்தைத் தொடங்கினார்
குடியரசுத்தலைவர் திருமதி திரௌபதி முர்மு ஹத்பத்ரா பகுதியில் மயூர்பஞ்சில் உள்ள பிரம்ம குமாரிகள் மையத்தில் ‘போதையில்லா ஒடிசா’ பிரச்சாரத்தை இன்று  தொடங்கி வைத்தார்.
இந்நிகழ்வில் உரையாற்றிய குடியரசுத்தலைவர், ‘’போதைப் பழக்கம் என்பது ஒரு நோய். இது சமூகம், பொருளாதாரம், உடல் மற்றும் மனதிற்குச் சாபம். போதைப் பழக்கம் குடும்பத்திலும், சமூகத்திலும் பதற்றத்தை ஏற்படுத்துகிறது. எனவே, போதைப்பொருளால் ஏற்படும் தீமைகள் குறித்து மக்களுக்கு விழிப்புணர்வு ஏற்படுத்த வேண்டும். போதைப்பொருட்களின் மோசமான விளைவுகளை மக்கள் புரிந்து கொள்ளும்போது, அவர்கள் நிச்சயமாக அதிலிருந்து வெளியேற முயற்சிப்பார்கள்’’ என்றார்.
போதைப்பொருள் சமூகத்தின் மிகப்பெரிய எதிரி எனக் குடியரசுத் தலைவர் தெரிவித்தார். அது குறித்து மக்களுக்கு விழிப்புணர்வை ஏற்படுத்துவது உன்னதமான செயல் எனவும், ஆன்மீகத்தின் மூலம் ஆரோக்கியமான சமுதாயத்தை கட்டியெழுப்புவதில் பிரம்ம குமாரிகள் மையம் ஈடுபட்டு வருவதாகவும் அவர் பாராட்டினார். ‘போதையில்லா ஒடிசா’ பிரச்சாரத்தின் வெற்றிக்கு அவர் வாழ்த்தினார்.
முன்னதாக, குடியரசுத் தலைவர் பஹத்பூர் கிராமத்தை அடைந்து மறைந்த ஸ்ரீ ஷயம் சரண் முர்முவுக்கு மரியாதை செலுத்தினார். தொடர்ந்து, கிராமத்தில் திறன் பயிற்சி மையம் மற்றும் சமூக மையத்திற்கு அடிக்கல் நாட்டி கிராம மக்களுடன் கலந்துரையாடினார்.
-----
AD/CR/KPG
(Visitor Counter : 83
உணவுப் பதப்படுத்துதல் தொழிற்சாலைகள் அமைச்சகம்
ஒருங்கிணைந்த குளிர்பதனத் தொடர் மற்றும் மதிப்புக் கூட்டல் உள்கட்டமைப்பத் திட்டம்
உணவு பதன தொழில்துறை அமைச்சகத்தால் ஆர்வ வெளிப்பாட்டு முறையில் விண்ணப்பங்கள் வரவேற்கப்பட்டு, "ஒருங்கிணைந்த குளிர் பதனத் தொடர் மற்றும் மதிப்பு கூட்டலுக்கான உள்கட்டமைப்பு" திட்டத்திற்குரிய வழிகாட்டுதல்களில் உள்ள தகுதி மற்றும் மதிப்பீட்டு அளவுகோல்களின் அடிப்படையில் இவை மதிப்பீடு செய்யப்படுகின்றன. இந்தத் திட்டம் 2008 ஆம் ஆண்டு முதல் செயல்படுத்தப்படுகிறது.
2022, ஜூன் 8 தேதியிட்ட திட்ட வழிகாட்டுதல்படி 2022, ஜூன் 21 அன்று விண்ணப்பங்கள் கோரப்பட்டு மொத்தம் 72 விண்ணப்பங்கள் பெறப்பட்டன.
இந்த 72 விண்ணப்பங்களில், 53 விண்ணப்பங்கள் தகுதி மற்றும் மதிப்பீட்டு அளவுகோல்களின் அடிப்படையில் தகுதியானவை எனக் கண்டறியப்பட்டன. இவற்றில் 24 நிறுவனங்களுக்கு அனுமதி வழங்கப்பட்டுள்ளது. அத்தகைய நிறுவனங்களின் பட்டியல் அமைச்சகத்தின் இணையதளத்தில்  கிடைக்கும்.
இந்தத் தகவலை உணவு பதனத் தொழில்துறை இணை அமைச்சர் பிரஹலாத் சிங் படேல் மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்தார்.
அறிவியல் மற்றும் தொழில்நுட்பத்துறை
தெலங்கானா ஆளுநர் டாக்டர் தமிழிசை சவுந்தரராஜனை ஹைதராபாதில் உள்ள ஆளுநர் மாளிகையில் மத்திய அமைச்சர் டாக்டர் ஜிதேந்திர சிங் சந்தித்தார்
மத்திய அறிவியல் தொழில்நுட்பத் துறை இணையமைச்சர் , பிரதமர் அலுவலகம், விண்வெளி, அணுசக்தித் துறை இணையமைச்சர் டாக்டர் ஜிதேந்திர சிங், தெலங்கானா ஆளுநரும், புதுச்சேரி துணை நிலை ஆளுநருமான டாக்டர் தமிழிசை சவுந்தரராஜனை ஹைதராபாதில் உள்ள ஆளுநர் மாளிகையில் சந்தித்தார்.
இந்த சந்திப்பின் போது, தெலங்கானா மாநிலத்தில் பிரதமர் நரேந்திர மோடியால் தொடங்கப்பட்ட பல்வேறு மத்திய திட்டங்கள் பற்றிய நிலைமை குறித்து, இருவரும் கருத்துப் பரிமாற்றம் செய்து கொண்டனர். மாநிலத்தில் உள்ள பள்ளிகளில் குறிப்பாக மாணவிகள் இடையே அறிவியல், தொழில்நுட்பம், புதிய கண்டுபிடிப்புக்கான வழிமுறைகள் பற்றியும் அமைச்சர் விவாதித்தார்.
அறிவியல் ஆராய்ச்சியில் கூடுதலாக மாணவிகளை ஊக்கப்படுத்துவதன் அவசியம் பற்றி ஹைதராபாதில் நடைபெற்ற சிஎஸ்ஐஆர்-ஐஐசிடி சார்பிலான மாநாட்டில், டாக்டர் சவுந்தரராஜன் தமது உரையில் வலியுறுத்தியதை டாக்டர் ஜிதேந்திர சிங் பாராட்டினார். பெண் குழந்தைகளுக்கு அதிகாரமளிக்க சிஎஸ்ஐஆர் மையமும், அறிவியல் தொழில்நுட்ப அமைச்சகமும் அனைத்து உதவிகளையும் செய்யும் என்று அமைச்சர் உறுதியளித்தார்.
தென்மாநிலங்களில் குறிப்பாக ஹைதராபாத், பெங்களுரு ஆகிய முன்னணி மையங்களில் இந்திய பொருளாதாரத்தை முன்னோக்கி செலுத்துவதற்கும் பெருமளவு வேலைவாய்ப்புகளை உருவாக்குவதற்கும் புத்தொழில்களில் பங்களிப்பு குறித்து டாக்டர் ஜிதேந்திர சிங் விவாதித்தார்.
ஆளுநர் மாளிகைக்கு அளிக்கப்பட்டுள்ள தனி அதிகாரம் உள்ள நிதியை கொண்டு உதவி தேவைப்படும் நபர்களின் பிரச்சினைகளுக்கு தீர்வு காண ஆளுநர் மாளிகையில் டாக்டர் தமிழிசை சவுந்தரராஜன் நடத்தும் பிரஜா தர்பார் திட்டத்தை டாக்டர் ஜிதேந்திர சிங் பாராட்டினார்.
சுகாதாரம் மற்றும் குடும்ப நலத்துறை அமைச்சகம்
காதுகேளாதோர் சர்வதேச வார நிகழ்ச்சி: டாக்டர் பாரதி பிரவீன் பவார் தலைமை தாங்கினார்
புதுதில்லி, மத்திய சுகாதார கல்வி அலுவலகத்தில் நடந்த காதுகேளாதோர் சர்வதேச வார நிகழ்ச்சிக்கு மத்திய சுகாதார மற்றும் குடும்ப நலத்துறை இணையமைச்சர் டாக்டர் பாரதி பிரவின் பவார் தலைமை தாங்கினார்.
இந்நிகழ்ச்சியில் பேசிய டாக்டர் பாரதி பிரவின் பவார், நாட்டில் சுமார் 9 கோடி மக்கள் காது கேட்காத பிரச்சினைகளால் கஷ்டப்படுகின்றனர் என கவலை தெரிவித்தார். ‘‘நாம் தற்போது விடுதலையின் அம்ரித் மகோத்ஸவத்தை கொண்டாடுவதால், நாம் கிராமங்களுக்கு சென்று, பல்வேறு உடல்நல பிரச்சினைகளை சந்திக்கும் குழந்தைகள் பரிசோதனை செய்து கொள்வதற்கு உதவ முடியுமா என பார்க்க வேண்டும்’’ என அவர் கூறினார்.
மேலும் விவரங்களுக்கு:
https://pib.gov.in/PressReleasePage.aspx?PRID=1757657
பெண்கள் மற்றும் குழந்தை நலன் அமைச்சகம்
போஷன் அபியான் 
புதிய போஷன் அபியான் இயக்கம் சிறந்த ஊட்டச்சத்து பலன்களை வெளிக்கொணர சமுதாய பங்கேற்பு, திறன் மேம்பாடு சேவை முறையை மேம்படுத்துவது ஆகியவற்றை நோக்கமாக கொண்டதாகும். இந்த இயக்கத்தின் வெற்றியை பொறுத்து இது போன்ற பிற திட்டங்களை விரிவாக செயல்படுத்த உத்தேசிக்கப்பட்டுள்ளது.
போஷன் அபியான் இயக்கத்தை செயல்படுத்த மாநிலங்கள் மற்றும் யூனியன் பிரதேசங்களுக்கு கொள்கை ஆதரவு மற்றும் வழிகாட்டுதல்களை அளிப்பதற்காக மத்திய மகளிர் மற்றும் குழந்தைகள் மேம்பாட்டு அமைச்சகத்தின் செயலர் தலைமையில் நிர்வாகக் குழு ஒன்று அமைக்கப்பட்டுள்ளது. நிதி ஆயோக் துணைத் தலைவர் தலைமையின் கீழ் இந்திய தேசிய ஊட்டச்சத்து கவுன்சில் ஒன்று அமைக்கப்பட்டிருக்கிறது. இந்தக் குழு, கொள்கை வழிமுறை, மறு ஆய்வு, சிறந்த ஒத்துழைப்பு, அமைச்சகங்களுக்கு இடையே ஒருங்கிணைப்பு ஆகியவற்றைக் கண்காணிக்கும்.
மக்களவையில் கேள்வி ஒன்றுக்கு மத்திய மகளிர் மற்றும் குழந்தை நலத்துறை அமைச்சர் திருமதி. மேனகா சஞ்சய் காந்தி அளித்த பதிலில் இத்தகவல் வெளியாகி உள்ளது.
(Visitor Counter : 487
அறிவியல் மற்றும் தொழில்நுட்பத்துறை
நாடு முழுவதும் 75 இடங்களில் ‘எங்கும் மதிக்கப்படும் விஞ்ஞானம்’ என்ற நிகழ்ச்சி : பிப்ரவரி 22ம் தேதி முதல் 28ம் தேதி வரை நடத்தப்படுகிறது
சுதந்திர இந்தியாவின் 75ம் ஆண்டை முன்னிட்டு, விடுதலைப் போராட்ட வீரர்களுக்கு மரியாதை செலுத்தும் வகையில் விடுதலையில் அமிர்தத் திருவிழா நிகழ்ச்சியை ஒராண்டு காலத்துக்கு மத்திய அரசு கொண்டாடி வருகிறது.
இதன் ஒரு பகுதியாக, மத்திய அரசின் பல்வேறு அறிவியல் மற்றும் தொழில்நுட்ப அமைப்புகளும் மாநில அளவிலான அமைப்புகளும் இணைந்து, கடந்த 75 ஆண்டுகளில் அடைந்த அறிவியல் மற்றும் தொழில்நுட்பச் சாதனைகளைக் கொண்டாடி வருகிறது.
இதற்காக ‘எங்கும் மதிக்கப்படும் விஞ்ஞானம்’ என்ற நிகழ்ச்சி நாடு முழுவதும் 75 இடங்களில் பிப்ரவரி 22ம் தேதி முதல் 28ம் தேதி வரை நடத்தப்படுகிறது. வடக்கே காஷ்மீரின் லே மற்றும் ஸ்ரீநகர் முதல் தெற்கே போர்ட் பிளேர் மற்றும் லட்சத்தீவில் உள்ள கவராட்டி தீவுகள் வரையிலும், மேற்கே அகமதாபாத் மற்றும் டாமன் முதல், கிழக்கே இடாநகர், கொஹிமா மற்றும் ஐசாவல் வரையிலும் இந்நிகழ்ச்சி நடத்தப்படுகிறது. இதற்கு மேலும் அழகு சேர்க்க, அறிவியல் மற்றும் தொழில்நுட்ப மெகா கண்காட்சி, தேசிய அறிவியல் புத்தகக் கண்காட்சி ஆகியவை, புதுதில்லி ஜவஹர்லால் நேரு அரங்கத்தில் நடத்தப்படுகின்றன.
இந்தியாவின் இளைஞர்களை ஊக்குவிக்கும் வகையிலும், முற்போக்கான நாட்டை உருவாக்க அவர்களுக்கு வழிகாட்டும் விதத்திலும், அறிவியல் சாதனைக்கு காரணமானவர்களின் கதைகளை அவர்களுக்கு தெரிவிக்கவும், நாட்டின் சமூகப் பொருளாதா வளர்ச்சிக்கு அறிவியல் சமூகத்தின் உறுதியை வலியுறுத்தவும், எதிர்கால அறிவியல் திட்டங்களை தெரிவிக்கவும், நாடு முழுவதும் உள்ள ஆராய்ச்சி மற்றும் மேம்பாட்டு மையங்களின் பணிகளை எடுத்துரைக்கும் வகையிலும் இந்த நிகழ்ச்சி உருவாக்கப்பட்டுள்ளது. நமது நாட்டின் பாதுகாப்பு, விண்வெளி, சுகதாரம், வேளாண்மை, வானியல் மற்றும் இதர துறைகளின் முன்னேற்றங்களுக்கு உதவிய, நாட்டின் அறிவியல் பாரம்பரியம், தொழில்நுட்ப திறன்களை இந்நிகழ்ச்சி வெளிப்படுத்தும்.
அறிவியல் மற்றும் தொழில்நுட்பத்துறை, உயிரி தொழில்நுட்பத்துறை, அறிவியல் மற்றும் தொழில் ஆராய்ச்சி சபை , புவி அறிவியல் அமைச்சகம், அணுசக்தித் துறை, விண்வெளித்துறை, இந்திய மருத்துவ ஆராய்ச்சிக் கவுன்சில், அகில இந்திய தொழில்நுட்பக் கல்வி சபை மற்றும் ராணுவ ஆராய்ச்சி மேம்பாட்டு நிறுவனம் ஆகியவற்றுடன் இணைந்து மத்திய அரசின் முதன்மை அறிவியல் அதிகாரியின் தலைமையின் கீழ் இந்நிகழ்ச்சி நடத்தப்படுகிறது.
இது தொடர்பான விவரங்கள் www.vigyanpujyate.in என்ற இணையளத்தில் உள்ளன.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1799860
(Visitor Counter : 168
நிதி அமைச்சகம்
அக்டோபர் 2022-ன் மொத்த ஜிஎஸ்டி வருவாய் வசூல் ரூ.1,51,718 கோடி
அக்டோபர் 2022-க்கான ஜிஎஸ்டி வரி வருவாய் ரூ.1,51,718 கோடியாக உள்ளது. இதில் மத்திய அரசின் ஜிஎஸ்டி வருவாய் ரூ.26,039 கோடியாகவும், மாநில அரசுகளின் ஜிஎஸ்டி வருவாய் ரூ.33,396 கோடியாகவும், மத்திய- மாநில அரசுகளின் ஒருங்கிணைந்த ஜிஎஸ்டி வருவாய் ரூ.81,778 கோடியாகவும், செஸ் வரிவருவாய் ரூ.10,505 கோடியாகவும் உள்ளது.
இதன் மூலம், ஏப்ரல் 2022க்கு அடுத்தபடியாக 2-வது அதிகபட்ச வருவாய் ஈட்டிய மாதமாக அக்டோபர் 2022 திகழ்கிறது. அதேபோல் ரூ.1.50லட்சம் கோடிக்கு மேல் மொத்த ஜிஎஸ்டி வருவாய் வசூலாகியிருப்பது, இது 2-வது முறையாகும்.
மேலும், உள்நாட்டு பணப்பரிமாற்றத்திலும், ஏப்ரல் 2022க்கு அடுத்தபடியாக, அக்டோபர் 2022 அதிகபட்ச வருவாய் ஈட்டியிருக்கிறது. இதுவரை மாதாந்தர ஜிஎஸ்டி வரி வருவாய், ரூ1.4லட்சம் கோடியைத் தாண்டிய 9 மாதங்களில், அக்டோபர் மாதம் 8-வது இடத்தைப் பிடித்துள்ளது.
மாநிலங்களைப் பொருத்தவரை, ரூ.23,037 கோடி ஜிஎஸ்டி வருவாயை ஈட்டி, அக்டோபர் மாதம் அதிக வருவாய் ஈட்டிய மாநிலங்களின் பட்டியலில் மகாராஷ்டிரா முதல் இடத்தில் உள்ளது.
அக்டோபர் 2022க்கான தமிழகத்தின் ஜிஎஸ்டி வரிவருவாய் ரூ.9,540 கோடியாகவும், புதுச்சேரியின் ஜிஎஸ்டி வரிவருவாய் ரூ.204 கோடியாகவும் உள்ளது.
பிரதமர் அலுவலகம்
‘எக்ஸாம் வாரியர்ஸ்'- பரீட்சைக்கு பயமேன் இப்போது 13 மொழிகளில் கிடைக்கிறது
தேர்வு தொடர்பான பிரச்சனைகள் குறித்து பிரதமர் திரு நரேந்திர மோடி எழுதியுள்ள புத்தகம் ‘எக்ஸாம் வாரியர்ஸ்- பரீட்சைக்கு பயமேன்’, இப்போது 13 மொழிகளில் கிடைக்கிறது.
பிரதமர் இன்று தனது ட்விட்டர் பதிவில் தெரிவித்துள்ளதாவது:
"எக்ஸாம் வாரியர்ஸ்- பரீட்சைக்கு பயமேன்’ புத்தகம் இப்போது 13 மொழிகளில் கிடைக்கிறது என்பதில் மகிழ்ச்சி அடைகிறேன்."
"அனைவருக்கும் மகிழ்ச்சிகரமான வாசிப்பு அனுபவம்"
மத்திய அமைச்சரவை
மாநிலங்களவையில் நிலுவையில் உள்ள நாளந்தா பல்கலைக்கழகத் திருத்த மசோதா 2013ஐ விலக்கிக்கொள்ளும் திட்டத்திற்கு மத்திய அமைச்சரவை ஒப்புதல்
மாநிலங்களவையில் நிலுவையில் உள்ள நாளந்தா பல்கலைக்கழகத் திருத்த மசோதா 2013ஐ விலக்கிக்கொள்ளும் திட்டத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்தது.
2009ஆம் ஆண்டு அக்டோபர் மாதம் தாய்லாந்தில் நடைபெற்ற 4 வது கிழக்காசிய உச்சிமாநாட்டின்போது, வெளியிடப்பட்ட கூட்டு அறிக்கையின் அடிப்படையில் நாளந்தா பல்கலைக்கழகம் உருவக்கப்பட்டது. இந்த பல்கலைக்கழகத்தை அரசு சாராத, லாப நோக்கமற்ற, சமயசார்பற்ற, சுயாட்சி உரிமையுள்ள சர்வதேச நிறுவனமாக உருவாக்கப்படுவதை உச்சிமாநாடு ஆதரித்தது. இதனையடுத்து, 2010 நாளந்தா பல்கலைக்கழகச் சட்டம் நாடாளுமன்றத்தில் இயற்றப்பட்டு, 2010 நவம்வர் 25ம் தேதி அமலுக்கு வந்தது.
2013 ஆகஸ்ட் 26ம் தேதி மாநிலங்களவையில் தாக்கல் செய்யப்பட்ட நாளந்தா பல்கலைக்கழக திருத்த மசோதா 2013 ஐ விலக்கிக் கொள்வதை நோக்கமாக கொண்டது இப்போதைய திட்டம். இந்தச் சட்டத்தில் சில பிரிவுகளை திருத்தி அமைத்து புதிய அம்சங்களை சேர்ப்பதற்கானது இந்த மசோதா.
2010 நாளந்தா பல்கலைக்கழகச் சட்டம் பிரிவு 7 ன்படி, குடியரசுத் தலைவரின் ஒப்புதலின்பேரில், நாளந்தா பல்கலைக்கழகத்தின் ஆளுகை வாரியம் அமைக்கப்பட்டு, 21.11.2016 அன்று அமலுக்கு வந்தது. இந்த திருத்த மசோதா இந்த பல்கலைக்கழகத்தின் தற்போதைய ஆளுகை வாரியத்தின் விவாதத்திற்கு வரவேண்டியது அவசியம் என்பதால், இது விலக்கிக்கொள்ளப்படுகிறது. மேலும் தற்போதைய ஆளுகை வாரியம் 2010 நாளந்தா பல்கலைக்கழக சட்டத்தை முழுமையாக ஆராய விரும்பும் என்பதாலும், தேவைப்படும் திருத்தங்கள், சேர்க்கைகளை பரிந்துரைச் செய்யக்கூடும் இந்த நடவடிக்கை.
2014 செப்டம்பர் மாதம் இந்த பல்கலைக்கழக கற்பிப்புப் பணிகளை வெளியுறவு அமைச்சர் திருமதி. சுஷ்மா சுவராஜ் தொடங்கி வைத்தார். குடியரசுத் தலைவர் இந்த பல்கலைக்கழகத்தின் விசிட்டர் ஆவார். டாக்டர். விஜய் பத்கர், வேந்தராகவும், பேராசிரியர் சுனைனா சிங் துணைவேந்தராகவும் உள்ளனர். இப்பல்கலைக்கழகத்தில் தற்போது 116 மாணவர்கள் பயில்கின்றனர். வரலாற்று ஆய்வுப் பள்ளி, சுற்றுச்சூழலியல் பள்ளி, புத்த சமய ஆய்வுப் பள்ளி ஆகிய 3 பிரிவுகளில் இந்த மாணவர்கள் சேர்ந்து பயின்று வருகிறார்கள். இவர்களில் 21 வெளிநாடுகளை சேர்ந்த 35 மாணவர்களும் உள்ளனர்.
============
(Visitor Counter : 520
தேர்தல் ஆணையம்
மாநிலங்கள்/யூனியன் பிரதேசங்களில் பணிபுரியும் தேர்தல் அதிகாரிகளுக்கான பாதுகாப்பு குறித்த இந்திய தேர்தல் ஆணையத்தின் வழிகாட்டுதல்கள்
தலைமை தேர்தல் அதிகாரிகள், கூடுதல் தலைமை தேர்தல் அதிகாரிகள் மற்றும் இணை தலைமை தேர்தல் அதிகாரிகள் உள்ளிட்டவர்களின் அலுவலகங்களில் பணியாற்றும் தலைமை தேர்தல் அதிகாரிகள் மற்றும் இதர சில அலுவலர்கள் தேர்தல்கள் முடிந்த பின்னர் பழிவாங்கப்படுவதாக இந்திய தேர்தல் ஆணையத்தின் கவனத்துக்கு வந்துள்ளது.
பெரும்பாலான நிகழ்வுகளில் இத்தகைய அலுவலர்கள் சுதந்திரமான, நேர்மையான தேர்தலை நடத்துவதற்காக தங்களது கடமையை பாரபட்சமின்றி செய்தவர்களாக இருக்கிறார்கள். எனவே, விரிவான ஆய்வுக்கு பிறகு, தொடர்புடைய அனைவருக்கும் 2021 ஜனவரி 15 அன்று கடிதம் ஒன்றை ஆணையம் எழுதியுள்ளது. அதில் இவ்வாறு குறிப்பிடப்பட்டுள்ளது:
1) தலைமை தேர்தல் அதிகாரிகள் முதல் இணை தலைமை தேர்தல் அதிகாரிகள் வரையிலான அலுவலர்கள் மீது அவர்களது பதவிக் காலத்தின் போது மற்றும் அவர்களால் நடத்தப்பட்ட தேர்தலின் ஒரு வருடத்திற்குள் ஒழுங்கு நடவடிக்கை எடுக்கப்பட வேண்டுமென்றால், தேர்தல் ஆணையத்தின் அனுமதியை மாநிலங்கள்/யூனியன் பிரதேச அரசுகள் பெற வேண்டும்.
2) தலைமை தேர்தல் அதிகாரிக்கு அவரது கடமையை ஒழுங்காக செய்வதற்காக வழங்கப்பட்டிருக்கும் வாகனம், பாதுகாப்பு உள்ளிட்ட இதர வசதிகளை குறைக்க வேண்டாமென்றும் மாநிலங்கள்/யூனியன் பிரதேச அரசுகள் அறிவுறுத்தப்பட்டுள்ளன.
இந்த அறிவுறுத்தல்கள் தவறாமல் பின்பற்றப்பட வேண்டும் என்று இந்திய தேர்தல் ஆணையம் எதிர்ப்பர்க்கிறது. இந்த அறிவுறுத்தலின் நகலை https://eci.gov.in. என்னும் முகவரியில் பார்க்கலாம்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1688844
------
(Visitor Counter : 144
சுகாதாரம் மற்றும் குடும்ப நலத்துறை அமைச்சகம்
24 கோடிக்கும் அதிகமான கொவிட் தடுப்பூசிகள் மாநிலங்களுக்கும், யூனியன் பிரதேசங்களுக்கும் வழங்கப்பட்டுள்ளன
கொவிட்-19 பெருந்தொற்றைக் கட்டுப்படுத்தும் முயற்சியில் மத்திய அரசு இதுவரை, 24 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது.
இன்று காலை 8 மணி வரையிலான தரவுகளின் அடிப்படையில், மொத்தம் 22,27,33,963 டோஸ் தடுப்பூசிகள்  பயன்படுத்தப்பட்டுள்ளன.
சுமார் 1.93 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1724292
-----
(
|
பிரதமர் அலுவலகம்
|
துடிப்புமிக்க குஜராத் மாநாடு 2019 -ல் பங்கேற்பதற்காக செக் குடியரசின் பிரதமர் இந்தியா வருகை
செக் குடியரசின் பிரதமர் திரு. ஆன்ட்ரேஜ் பாபிஸ், 2019, ஜனவரி 17-19 இந்தியாவில் அதிகாரப்பூர்வ சுற்றுப்பயணம் மேற்கொண்டுள்ளார். செக் குடியரசு பங்குதாரர் நாடாக உள்ள துடிப்பு மிக்க குஜராத் சர்வதேச மாநாடு 2019-ல் பங்கேற்கும் செக் நாட்டு தூதுக்குழுவிற்கு தலைமையேற்று பிரதமர் திரு. பாபிஸ் வந்துள்ளார்.
மாநாட்டின் இடையே, ஜனவரி 18 அன்று, பிரதமர் திரு. மோடியும், பிரதமர் திரு. பாபிசும் இருதரப்பு பேச்சுவார்த்தை நடத்தினர். இருநாட்டு நலன் சார்ந்த பல்வேறு சர்வதேச மற்றும் பிராந்திய முக்கியத்துவம் வாய்ந்த பிரச்சினைகள் உள்ளிட்ட ஒட்டுமொத்த இருதரப்பு உறவு குறித்து இந்த சந்திப்பின் போது விரிவாக விவாதிக்கப்பட்டது.
பிரதமர் மோடியின் தொலைநோக்கு சிந்தனையுடன் கூடிய தலைமைப்பண்பை வெகுவாகப் பாராட்டிய செக் பிரதமர், இந்தியாவின் விரைவான பொருளாதார வளர்ச்சியையும் பாராட்டியதுடன், இருதரப்பு வர்த்தகம் & முதலீட்டு உறவுகளை மேம்படுத்துவதற்கான வாய்ப்புகள் குறித்தும் விவாதித்தார். இந்திய குடியரசுத் தலைவர் கடந்த ஆண்டு செப்டம்பரில் செக் குடியரசில் சுற்றுப் பயணம் மேற்கொண்டபோது, இருதரப்பு ஒத்துழைப்புக்கான பல்வேறு புரிந்துணர்வு ஒப்பந்தங்கள் கையெழுத்தானதை பிரதமர் திரு.பாபிஸ் நினைவுகூர்ந்தார்.
கனரக இயந்திரங்கள் மற்றும் துல்லியமான பொறியியல் சாதன உற்பத்தியில் செக் குடியரசு நவீன தொழில்நுட்பங்களை பின்பற்றி வருகிறது. எனவே, பாதுகாப்பு தளவாடங்கள், வாகன உற்பத்தி மற்றும் ரயில்வேத் துறைக்கு தேவையான சாதனங்களை இந்தியாவில் உற்பத்தி செய்வதற்கான சந்தை வாய்ப்புகள் ஏராளமாக உள்ளதை பயன்படுத்தி, இந்தியாவில் முதலீடு செய்ய முன்வருமாறு செக் தொழில் நிறுவனங்களுக்கு பிரதமர் திரு. மோடி அழைப்பு விடுத்தார்.
தனிச்சிறப்பு வாய்ந்த சர்வதேச ஆராய்ச்சியாளர்கள் பலரை உருவாக்கி, தமது தலைமையில் இயங்கும் செக் நாட்டின் ஆராய்ச்சி & வளர்ச்சி கவுன்சிலுக்கு இந்திய விஞ்ஞானி ஒருவரை பரிந்துரைக்குமாறும் செக் பிரதமர் கேட்டுக் கொண்டார்.
இருநாடுகள் இடையேயான பாரம்பரிய ரீதியான ஒத்துழைப்புகளை பாராட்டிய இரு பிரதமர்களும், இருநாடுகள் இடையேயான உறவை புதிய உச்சத்திற்கு அழைத்துச் செல்ல தேவையான நடவடிக்கைகளை மேற்கொள்ளவும் முடிவு செய்தனர்.
தமது இந்தப் பயணத்தின் போது, பிரதமர் திரு பாபிஸ், ஜனவரி 19 அன்று, இந்திய குடியரசுத் தலைவரை புதுதில்லியில் சந்திக்க உள்ளார். அத்துடன் புனே செல்லும் அவர், அங்கு செயல்பட்டு வரும் செக் நாட்டு தொழில் நிறுவனங்களை பார்வையிடுவதுடன், புனேயில் உள்ள சிம்பயாசிஸ் பல்கலைக்கழகத்தில் ஐரோப்பிய கல்விக்கான மையத்தையும் தொடங்கிவைக்க உள்ளார்.
ஜவுளித்துறை அமைச்சகம்
ஜவுளித்துறையை ஊக்குவிப்பதற்கான நடவடிக்கைகள்
நாடாளுமன்றத்தின் மாநிலங்களவையில் எழுப்பப்பட்ட கேள்விகளுக்கு எழுத்துப்பூர்வ பதிலளித்த மத்திய ஜவுளி அமைச்சர் திருமதி ஸ்மிரிதி ஜூபின் இரானி, கீழ்கண்ட தகவல்களை அளித்தார்.
ஜவுளித்துறையின் வளர்ச்சிக்காக பல்வேறு கொள்கை நடவடிக்கைகளையும், திட்டங்களையும் அரசு செயல்படுத்தி வருகிறது. திருத்தப்பட்ட தொழில்நுட்ப மேம்படுத்துதல் நிதி திட்டம் , விசைத்தறி துறையின் வளர்ச்சிக்கான திட்டங்கள் , தொழில்நுட்ப ஜவுளி திட்டம், ஒருங்கிணைந்த ஜவுளி பூங்கா திட்டம் , ஒருங்கிணைந்த ஜவுளி பூங்கா திட்டத்தின் கீழ் ஜவுளி தயாரிப்பு நிறுவனங்களுக்கு கூடுதல் நிதியை அளிப்பதற்கான திட்டம் , ஜவுளித்துறையின் திறன் வளர்த்தலுக்கான திட்டம் , ஜூட், ஐபிடிஎஸ், ஐடபுள்யூடிபி, என் ஈ ஆர் டி பி எஸ், ஆர் ஓ எஸ் சி டி எல், எஸ் பி ஈ எல் எஸ் ஜி யூ போன்ற திட்டங்கள் செயல்படுத்தப்படுகின்றன.
கைத்தறி மற்றும் கைவினைத் துறைகளின் வளர்ச்சி மற்றும் மேம்பாட்டிற்காகவும் பல்வேறு திட்டங்களை அரசு செயல்படுத்தி வருகிறது. மேலும், கொவிட்-19 பெருந்தொற்றால் ஏற்பட்ட நிலைமையில் இருந்து கைத்தறி நெசவாளர்கள் மீண்டு வருவதற்காக, கீழ்காணும் நடவடிக்கைகளை அரசு எடுத்துள்ளது.
கண்காட்சிகள், மேளாக்கள் ஆகியவற்றை கொவிட்-19 பெருந்தொற்றின் காரணமாக நடத்த இயலாத காரணத்தால், நெசவாளர்களை சர்வதேச சந்தைகளுடன் காணொலி மூலம் கைத்தறி ஏற்றுமதி ஊக்குவிப்பு குழு இணைத்து வருகிறது.
2020 ஆகஸ்ட் 7 முதல் 11 வரை இந்திய ஜவுளி கண்காட்சி நடத்தப்பட்ட நிலையில், சுற்றுலா அமைச்சகத்தால் நடத்தப்பட்ட பாரத் பர்வ் திருவிழாவிலும் கைத்தறி ஏற்றுமதி ஊக்குவிப்பு குழு பங்கேற்றது. உள்ளூர் பொருட்களை மக்கள் வாங்குவதை ஊக்குவிப்பதற்காக சமூக வலைதள பிரச்சாரங்கள் செய்யப்பட்டு வருகின்றன.
கைத்தறித் துறையின் வளர்ச்சியை கருத்தில் கொண்டு, மகாத்மா காந்தியின் 150-வது பிறந்த தினத்தை முன்னிட்டு காதி நூலால் உருவாக்கப்பட்ட பொருட்களின் கண்காட்சிகளை நெசவாளர்கள் சேவை மையங்கள் நடத்தின.
சர்வதேச யோகா மற்றும் மகளிர் தின கொண்டாட்டங்களின் போதும், காதி பொருட்கள் கண்காட்சிக்கு வைக்கப்பட்டு அவற்றின் சிறப்புகள் குறித்த விழிப்புணர்வு ஏற்படுத்தப்பட்டது.
ஜவுளி ஏற்றுமதிகளை ஊக்குவிப்பதற்காக, சிறப்புத் தொகுப்பு ஒன்றை அரசு அறிவித்தது. மேலும், வரி சலுகைகளையும் 2021 ஜனவரி 1 முதல் அரசு அறிவித்தது. சமீபத்திய பட்ஜெட்டில், மிகப்பெரிய ஒருங்கிணைந்த ஜவுளி பூங்காக்கள் திட்டத்தை நிதி அமைச்சர் அறிவித்தார்.
2015-16-ஆம் ஆண்டில் $262291.09 மில்லியன் ஆக இருந்த இந்திய ஜவுளி ஏற்றுமதிகளின் மதிப்பு, 2019-20-ஆம் ஆண்டில் $ 313361.04 மில்லியனாக உயர்ந்தது.
------

(Visitor Counter : 128
எரிசக்தி அமைச்சகம்
விடுதலையின் அம்ருத் மஹோத்சவம்: அசாம் ரைஃபிள்ஸ் குழுவினரின் மிதிவண்டி பேரணியில் பங்கேற்றது தேசிய அனல் மின் கழகம்
விடுதலையின் அம்ருத் மஹோத்ஸவக் கொண்டாட்டங்களின் ஒரு பகுதியாக செப்டம்பர் 5-ஆம் தேதி தொடங்கிய ஷில்லாங் முதல் புதுதில்லி வரையிலான 3000 கிலோ மீட்டர் “சுதந்திர மிதிவண்டி பேரணியில்” இந்திய ராணுவத்தின் பழமைவாய்ந்த துணை ராணுவப் படையான அசாம் ரைஃபிள்ஸ் உடன் தேசிய அனல் மின் கழகம் இன்று பங்கேற்றது. 75 ஆண்டுகளில் இந்தியாவின் வளர்ச்சி, அதன் மக்கள், கலாச்சாரம் மற்றும் சாதனைகளின் புகழ்பெற்ற வரலாறு ஆகியவற்றைக் குறிப்பதுடன், ஃபிட் இந்தியா இயக்கத்தையும் இந்தப் பேரணி ஊக்குவிக்கும்.
பாங்கெய்காவோனில் உள்ள தேசிய அனல் மின் கழகத்தின் நிர்வாக இயக்குநர் திரு சுப்ரதா மண்டல் தலைமையில் அனல் மின் நிலையத்தின் பல்வேறு துறைகளில் பணி புரியும் 20க்கும் மேற்பட்டோர் அசாம் ரைஃபிள்ஸ் குழுவோடு சுமார் 18 கிலோ மீட்டர் தூரம் பேரணியில் கலந்து கொண்டனர். தேசிய அனல் மின் கழகத்தின் கொடி மற்றும் “விடுதலையின் அம்ருத் மஹோத்ஸவம்” என்ற பதாகைகளை ஏந்தி காஷிகோத்ரா முதல் காரேகாவோன் வரை அவர்கள் பயணம் செய்தனர்.
கோக்ராஜ்ஹர் மற்றும் பாங்கெய்காவோன் இடையே திரு சுப்ரதா மண்டல், நிறுவனத்தின் பொது மேலாளர் திரு உமேஷ் சிங், மத்திய தொழில் பாதுகாப்பு படையின் தளபதி திரு ஹெச்.கே. பிரம்மா மற்றும் இதர அதிகாரிகள், கர்னல் அஜித் கத்ரி தலைமையிலான 40 வீரர்களுக்கு வாழ்த்து தெரிவித்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1752811
-----
(Visitor Counter : 206
பெட்ரோலியம் மற்றம் இயற்கை எரிவாயு அமைச்சகம்
வாழ்க்கை அறிவியல் நிறுவனத்தின் 32-வது நிறுவன தின விழாவில் திரு.தர்மேந்திர பிரதான் உரையாற்றினார்
புவனேஸ்வரில் உள்ள வாழ்க்கை அறிவியல் நிறுவனத்தின் 32-வது நிறுவன தின விழாவில் மத்திய பெட்ரோலியம், இயற்கை எரிவாயு மற்றும் எஃகு அமைச்சர் திரு. தர்மேந்திர பிரதான், மத்திய அறிவியல் மற்றும் தொழில்நுட்பம், புவி அறிவியல், சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தனுடன் இணைந்து சிறப்புரையாற்றினார்.
வாழ்க்கை அறிவியல் நிறுவனத்தின் பெருமைமிகு பயணத்திற்கு வாழ்த்துகளை தெரிவித்த திரு. பிரதான், அங்குள்ளோரின் அர்ப்பணிப்பும், முயற்சிகளும் எதிர்பார்ப்புகளை பூர்த்தி செய்வதோடு, சமுதாயத்துக்கும் நன்மை பயக்கும் என்று கூறினார்.
ஒடிசா மக்களின் வாழ்விலும், வாழ்வாதாரத்திலும் தாக்கத்தை ஏற்படுத்த வாழ்க்கை அறிவியல் நிறுவனம் செய்து வரும் பணிகள் குறித்து திரு. பிரதான் திருப்தி தெரிவித்தார்.
கொவிட்-19 பெருந்தொற்றுக்கு எதிரான போரிலும் முக்கிய பங்காற்றி வரும், வாழ்க்கை அறிவியல் நிறுவனத்தை அவர் பாராட்டினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699022